CELEX: 32005R0737
Language: el
Date: 2005-05-13 00:00:00
Title: Κανονισμός (ΕΚ) αριθ. 737/2005 της Επιτροπής, της 13ης Μαΐου 2005, για τη συμπλήρωση του παραρτήματος του κανονισμού (ΕΚ) αριθ. 2400/96 για την εγγραφή ορισμένων ονομασιών στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων (Ricotta Romana) — (ΠΟΠ)

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 122/15
            
         
      ΚΑΝΟΝΙΣΜΌΣ (ΕΚ) αριθ. 737/2005 ΤΗΣ ΕΠΙΤΡΟΠΉΣ
   
   της 13ης Μαΐου 2005
   για τη συμπλήρωση του παραρτήματος του κανονισμού (ΕΚ) αριθ. 2400/96 για την εγγραφή ορισμένων ονομασιών στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων (Ricotta Romana) — (ΠΟΠ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, σχετικά με την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 5 στοιχείο β) και το άρθρο 6 παράγραφοι 3 και 4 πρώτη περίπτωση,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 6 παράγραφος 2 του κανονισμού (ΕΟΚ) αριθ. 2081/92, η αίτηση της Ιταλίας για την εγγραφή της ονομασίας «Ricotta Romana» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).
            
         
               (2)
            
            
               Η Γερμανία δήλωσε την αντίθεσή της στην εγγραφή σύμφωνα με το άρθρο 7 του κανονισμού (ΕΟΚ) αριθ. 2081/92 λόγω του ότι δεν προσδιορίζεται επακριβώς εάν ζητείται προστασία του όρου «Ricotta» μόνου του.
            
         
               (3)
            
            
               Η Επιτροπή, με επιστολή της 15ης Οκτωβρίου 2004, κάλεσε τα σχετικά κράτη μέλη να ζητήσουν συμφωνία μεταξύ τους σύμφωνα με τις εσωτερικές τους διαδικασίες.
            
         
               (4)
            
            
               Δεδομένου ότι δεν επήλθε καμία συμφωνία μεταξύ της Ιταλίας και της Γερμανίας εντός προθεσμίας τριών μηνών, η Επιτροπή πρέπει να θεσπίσει απόφαση σύμφωνα με τη διαδικασία που προβλέπεται στο άρθρο 15 του κανονισμού (ΕΟΚ) αριθ. 2081/92.
            
         
               (5)
            
            
               Η Ιταλία γνωστοποίησε επίσημα ότι η αίτηση αναφέρει την προστασία μόνο της σύνθετης ονομασίας «Ricotta Romana» και ότι ο όρος «Ricotta» μπορεί να χρησιμοποιείται ελεύθερα.
            
         
               (6)
            
            
               Μετά τα στοιχεία αυτά, η ονομασία πρέπει να εγγραφεί στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κανονιστικών ρυθμίσεων των γεωγραφικών ενδείξεων και των προστατευόμενων ονομασιών προέλευσης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 2400/96 της Επιτροπής (3) συμπληρώνεται από την ονομασία που εμφαίνεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Μαΐου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 208 της 24.7.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  ΕΕ C 30 της 4.2.2004, σ. 7.
   
      (3)  ΕΕ L 327 της 18.12.1996, σ. 11· κανονισμός όπως τροποποιήθηκε τελευταία από τον κανονισμό (ΕΚ) αριθ. 205/2005 (ΕΕ L 33 της 5.2.2005, σ. 6).
   
      ΠΑΡΑΡΤΗΜΑ
      ΠΡΟΪΟΝΤΑ ΤΟΥ ΠΑΡΑΡΤΗΜΑΤΟΣ Ι ΤΗΣ ΣΥΝΘΗΚΗΣ ΠΟΥ ΠΡΟΟΡΙΖΟΝΤΑΙ ΓΙΑ ΤΗ ΔΙΑΤΡΟΦΗ ΤΩΝ ΑΝΘΡΩΠΟΥ
      Άλλα προϊόντα ζωϊκής προέλευσης (αυγά, μέλι, διάφορα γαλακτοκομικά προϊόντα εκτός βουτύρου κ.λπ.)
      ΙΤΑΛΙΑ
      Ricotta Romana (ΠΟΠ)